Rikunarita-ORG/Wikinium huggingface dataset:
# 百仕通

百仕通
**百仕通**（**Blackstone**）係一間美國嘅另類投資管理公司，總部設喺紐約市。佢喺1985年由彼得彼得森同史提芬施華茨曼創立，兩人之前曾經一齊喺雷曼兄弟工作。百仕通嘅私募股權業務喺過去三十年一直係槓桿收購嘅最大投資者之一，而佢嘅房地產業務亦積極喺全球收購商業地產。除此之外，百仕通仲涉足信貸、基建、對沖基金、二手基金、成長型股權同保險方案。截至2024年5月，百仕通管理嘅資產總額超過1兆美金，成為全球最大嘅另類投資公司。
# 西孟加拉邦

西孟加拉邦
**西孟加拉邦**（孟加拉文：পশ্চিম বঙ্গ）係印度東面嘅邦，首府加爾各答。

## 地理

西孟加拉邦喺印度東部，北面係喜馬拉雅山脈，東面孟加拉，南面孟加拉灣，而西面係比哈爾邦同賈坎德邦，面積大概88,752平方公里，以面積計係印度第十四大邦。

## 首府

首府架利吉打（又叫加爾各答）係印度一個重要城市，曾經係英國殖民時期嘅印度首都。這座城市以其殖民建築、文化遺產和繁華的商業活動而著稱。

## 人口

西孟加拉邦係印度人口最多嘅邦之一，擁有豐富嘅民族和文化多樣性。

## 語言

西孟加拉嘅官方語言係孟加拉語，不過英語同印地語都好普遍。

## 文化

西孟加拉擁有悠久嘅文學、音樂、舞蹈同藝術傳統。著名文學家羅賓德拉納特·泰戈爾同導演薩耶哲雷都係西孟加邦拉出身。

## 經濟

* 主要產業：西孟加拉邦嘅經濟基於農業、工業同服務業。該邦係印度主要嘅稻米同茶葉生產地之一，特別係高品質嘅大吉嶺（Darjeeling）茶都好出名。
* 工業：西孟加拉亦都有發達嘅工業基礎，包括製造業、紡織業同化工業等。

## 旅遊景點

* 自然美景：西孟加拉邦有好多自然景點，包括喜馬拉雅山脈嘅山區、大吉嶺嘅茶園同宣德班（Sundarbans）國家公園，個公園最出名係佢豐富嘅生物多樣性同孟加拉虎。
* 文化遺產：西孟加拉有好多歷史遺址同文化景點，例如架利吉打嘅印度博物館、維多利亞紀念堂同霍利節嘅慶祝活動。

## 社會與政治

* 政治：西孟加拉邦有長久嘅政治歷史，曾經係印度共產黨嘅重要據點，邦內政治形勢對佢哋社會同經濟發展有一定影響。
* 社會問題：同印度其他地方一樣，西孟加拉亦都面臨貧窮、教育同基礎設施呢啲社會問題。
# 詩麗黛瑋

| 詩麗黛瑋 |
| --- |
|  |
| 姓名原文 | శ్రీదేవి、ஸ்ரீதேவி |
| 出生日 | 1963年8月13號  |
| 出生地 | Sivakasi  |
| 本名 | Shree Amma Yanger Ayyapan |
| 死亡日 | 2018年2月24號  （54歲） |
| 死亡地 | 杜拜  |
| 死因 | 浸親  |
| 國籍 | 印度  |
| 母語 | 淡米爾文、泰盧固文  |
| 識嘅語言 | 印地文、泰盧固文、淡米爾文、英文、馬拉也林文、卡納達文  |
| 信奉 | 印度教  |
| 職業 | 電影演員、電影監製、manufacturer、演員  |
| 名作 | Mr. India、Chandni、紐約精讀遊  |
| 配偶 | Boney Kapoor、Mithun Chakraborty  |
| 仔女 | Janhvi Kapoor、Khushi Kapoor  |
| [改維基數據] |
| * 睇
* 傾
* 改
 |

詩麗黛瑋
**詩麗黛瑋**（印地文：**श्रीदेवी**
；1963年8月13號—2018年2月24號）係印度女演員，攞過四次印度電影觀眾獎「最佳女演員獎」。

2018年2月24號，佢喺阿聯酋杜拜死咗，終年54歲。
# 沙繆奧碧結

| 沙繆奧碧結 |
| --- |
|  |
| 出世 | (1906-04-13)1906年4月13號  愛爾蘭都柏林霍士樂 |
| 死 | 1989年12月22號(1989-12-22)（83歲）  法國巴黎 |
| 職業 | 作家、詩人、戲劇大師 |

 **沙繆奧碧結**（粵拼：saa1 miu6 ou3/ngou3 bik1 git3）
（英文：**Samuel Beckett**，英文讀音：[ˈsæmjuəl ˈbɛkɪt]；1906年4月13號—1989年11月10號），部分傳媒跟北話簡譯做**貝克特**，係愛爾蘭作家，作品出名有黑色幽默嘅成份，1969年攞過諾貝爾文學獎。

## 註
# 加爾各答大學

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 加爾各答大學  |  |

 |
|  |
| 起好 | 1857年1月24號、1857年  |
| 國家 | 印度  |
| 位處政區 | 加爾各答、Kolkata district  |
| 創辦人 | Alexander Duff  |
| 地址 | 87/1, College Street  |
| 拎 |   |
| 加爾各答大學嘅位置
 |
| [改維基數據] |
| * 睇
* 傾
* 改
 |

加爾各答大學
**加爾各答大學**（**University of Calcutta**）係印度加爾各答一間大學，1857年創校。
# 亞馬遜公司

**亞馬遜公司**（英文：**Amazon.com** Inc.，納斯達克：AMZN
）係美國一間跨國電子商務企業，總部喺西雅圖，由做網上書局起家，後來商品多元化。而家係全球最大網上零售商，美國《財富》雜誌2024年評選全球最大500家公司第2名。

亞馬遜公司喺美國、加拿大、英國、法國、德國、意大利、西班牙、巴西、日本、中國、印度、墨西哥、澳洲、荷蘭開零售網站，旗下部份商品國際航運物流銷售其他國。

## 出面網頁

* 亞馬遜公司嘅官方網站
* 亚马逊中国
# 驚慄電影

驚悚片電影圖示
**驚慄電影**（粵拼：ging1 leot6 din6 jing2；英文：**thriller film**），又叫**懸疑電影**（英文：**suspense film**），係一種電影類型，指會令人驚同刺激緊張，有強烈懸疑元素嘅電影。

驚慄電影會延遲觀眾睇嚟無可避免嘅事，再通過具威脅性或者好難逃離嘅情況，嚟產生戲劇張力。

## 睇埋

* 片種
* 懸疑

## 參考
# 維沙卡帕特南

**維沙卡帕特南**（wai4 saa1 kaa1 paak3 dak6 naam4，泰盧固文：విశాఖపట్ణం）係印度安得拉邦嘅第一大城市。

## 氣候

| 維沙卡帕特南氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 平均高温 °C（°F） | 28.9 (84) | 31.3 (88.3) | 33.8 (92.8) | 35.3 (95.5) | 36.2 (97.2) | 35.3 (95.5) | 32.9 (91.2) | 32.7 (90.9) | 32.5 (90.5) | 31.7 (89.1) | 30.4 (86.7) | 28.9 (84) | 32.5 (90.5) |
| 平均低温 °C（°F） | 18.0 (64.4) | 19.9 (67.8) | 23.0 (73.4) | 26.1 (79) | 27.7 (81.9) | 27.3 (81.1) | 26.1 (79) | 26.0 (78.8) | 25.6 (78.1) | 24.3 (75.7) | 21.6 (70.9) | 18.6 (65.5) | 23.7 (74.7) |
| 平均降水量 mm（英寸） | 11.4 (0.449) | 7.7 (0.303) | 7.5 (0.295) | 27.6 (1.087) | 57.8 (2.276) | 105.6 (4.157) | 134.6 (5.299) | 141.2 (5.559) | 174.8 (6.882) | 204.3 (8.043) | 65.3 (2.571) | 7.9 (0.311) | 945.7 (37.232) |
| 出處： |

## 參考
# 莎莉譚寶

| 莎莉譚寶 |
| --- |
|  |
| 姓名原文 | Shirley Temple |
| 出生日 | 1928年4月23號  |
| 出生地 | 聖塔蒙尼卡  |
| 本名 | Shirley Jane Temple、Shirley Temple |
| 死亡日 | 2014年2月10號  （85歲） |
| 死亡地 | Woodside  |
| 死因 | 慢性阻塞性肺病  |
| 國籍 | 美國  |
| 母語 | 英文  |
| 識嘅語言 | 英文  |
| 母校 | Harvard-Westlake School  |
| 職業 | 演員、電影演員、歌手、外交官、童星、舞蹈員、電視演員、政治人、大使  |
| 政黨 | 共和黨  |
| 配偶 | 尊雅加、Charles Alden Black  |
| 仔女 | Lori Black  |
| 亞爸 | George Francis Temple  |
| 亞媽 | Gertrude Amelia Temple  |
| 網站 | www.shirleytemple.com |
| [改維基數據] |
| * 睇
* 傾
* 改
 |

**莎莉譚寶**（英文：**Shirley Temple**，1928年4月23號—2014年2月10號），係美國女演員，3歲開始做戲，1934年攞到頭一個奧斯卡青少年獎。
# 邊個波士唔抵死

| 邊個波士唔抵死 |
| --- |
| 資料明細 |
| 導演 | Seth Gordon[\*] |
| 監製 | Brett Ratner[\*] Jay Stern[\*] |
| 編劇 | 尊·戴利[\*] Michael Markowitz[\*] 祖拿芬·高史頓[\*] |
| 主演 | 謝遜比文 Charlie Day[\*] 積遜蘇迪堅斯 珍妮花雅麗絲頓 哥連費路 奇雲史柏西 占美霍士 當奴修打蘭 Lindsay Sloane[\*] Julie Bowen[\*] Ioan Gruffudd[\*] Bob Newhart[\*] Dave Sheridan[\*] 尊·戴利[\*] Ron White[\*] Wendell Pierce[\*] 美謹 (修適士公爵夫人) Seth Gordon[\*] George Back[\*] Isaiah Mustafa[\*] Peter Breitmayer[\*] Barry Livingston[\*] P.J. Byrne[\*] Brian George[\*] Jennifer Hasty[\*] |
| 攝影 | David Hennings[\*] |
| 製片商 | New Line Cinema[\*] |
| 產地 | 美國 |
| 話 | 英文 |
| 上畫同發行 |
| 上畫日期 | 2011年7月8號 德國：2011年9月1號 |
| 前集同續集 |
| 續集 | 呢班波士仲抵死 |

 首影
**邊個波士唔抵死**（**Horrible Bosses**）係2011年嘅一套黑色幽默西片，導演係祖瑟夫哥頓。故事講打工仔歷克（謝遜比文飾）每日嚮辦公室返工12個鐘頭，俾地獄式波士赫根（奇雲史柏西飾）玩，佢以為想升職，結果失望。

邊個波士唔抵死？3位打工仔飲大咗，聽人吹水老點，設計消滅個老闆，搞到一鑊泡。

主角：謝遜比文、查理丹、積遜蘇迪堅斯

## 出面網頁

* 〈官網〉。
* 《邊個波士唔抵死》喺互聯網電影資料庫嘅資料（英文）
# 廣告

巴士車尾廣告
**廣告**（粵拼：gwong2 gou3；英文：**advertisement**），粵文粵語當中又叫做**告白**，係種一單向溝通嘅宣傳手法，目的係想消費者接收到廣告裏頭嘅信息，或者令睇咗個廣告嘅人留低印象，一般目標係令啲潛在或現有嘅客戶買廣告裏頭嘅貨或服務。「喺一個媒體嗰度擺低廣告」嘅舉動就係**落廣告**。

## 基本概論

廣告可以話係最重要最常用嗰種宣傳手法。喺市場學上，廣告嘅定義係指一啲非個人性嘅單向資訊傳遞方式，目的係想提升消費者買一件產品嘅意慾；「非個人性」意思即係話傳遞嘅資訊係由賣家一嘢傳遞俾所有買家嘅，唔似得上門做銷售噉會有專人一對一同買家講嘢；廣告可以係一幅靜態嘅圖又得、係影片都得，可以出現喺好多唔同地方​——​廣告可以以電子形式出現喺電視同受歡迎嘅網站嗰度、以實物嘅形式出現喺街或者大型建築物嘅外牆嗰度、或者（廿一世紀少見咗）以印刷嘅形式出現喺雜誌同報紙嗰度... 呀噉。

一間公司請個人揸住個廣告牌企喺路口。
## 打廣告戰

呢條街有一柞招牌；間間公司都想爭消費者嘅注意力。
廣告戰係指唔同公司之間鬥用廣告爭客嘅現象，可以用博弈論嘅方法分析。想像兩間同行嘅公司， WIKINIUM\_MATH\_PH\_0 同 WIKINIUM\_MATH\_PH\_2 ，原則上，每間公司都大致上有兩個選擇：

* 揼多啲錢嚟賣廣告同諗計提高廣告嘅質量，以求壓倒第啲公司（背叛）；
* 同第啲公司達成協議，一齊唔賣咁多廣告，減少賣廣告方面嘅開支（合作）；

報償矩陣如下：

|  |  WIKINIUM\_MATH\_PH\_4 揀**合作** |  WIKINIUM\_MATH\_PH\_6 揀**背叛** |
|  WIKINIUM\_MATH\_PH\_8 揀**合作** | R, R | S, T |
|  WIKINIUM\_MATH\_PH\_10 揀**背叛** | T, S | P, P |

原則上，大家齊齊唔賣廣告係一個理想嘅情況​——​設計廣告同賣廣告冚唪唥都係錢同時間，唔賣廣告可以慳返好多資源， WIKINIUM\_MATH\_PH\_12 ；問題係，如果是但一間公司郁手賣廣告，（假設啲廣告能夠有效噉吸引消費者）佢就有得搶走對方啲客，即係話 WIKINIUM\_MATH\_PH\_14 ；同時如果冇賣開廣告嗰間公司揼錢賣廣告，就可以爭啲客返嚟，即係 WIKINIUM\_MATH\_PH\_16 ；如是者， WIKINIUM\_MATH\_PH\_18 ，兩間公司明明大家一齊唔賣廣告就可以得益最大化，但係兩間公司唔信任對方，「大家齊齊賣廣告」係一個拿殊均衡點，於是兩間公司就陷入廣告戰，而廣告成本一增加，就會損害兩間公司嘅利益。亦都可以睇吓市場結構上有關「一個市場易唔易進入」（易進入表示易出現新嘅競爭者）方面嘅問題。

## 爭議例子

企業成日都會搵舉牌女郎幫手舉廣告，但係呢種做法引起咗唔少爭議。
* 置入式廣告
* 心理操縱術
* Metaverse

## 睇埋

* 點擊率
* 數碼鬅客

## 註釋

## 引咗
# 復活節

復活蛋
**復活節**係基督敎一節，響年年春分月圓之後個禮拜日。個節係紀念耶穌基督，喺公元三十年到卅三年之間，畀人釘十字架之後第三日復活嘅日子，象徵住重生同希望。假期安排上，通常會同耶穌受難節（復活節之前兩日）一齊放假，之前一日就會放耶穌受難節翌日（復活節前日），另外之後一日會有補假叫復活節禮拜一。

## 來歷

復活節喺紀念耶穌復活，亦都喺基督教最重要節日。《聖經》《新約全書》記載，上帝嘅仔耶穌，降生喺馬槽度，喺佢卅歲嗰陣，揀咗學生十二人，開始一齊傳道。三年半中，佢醫病、傳教、趕鬼，幫助各種需要幫助嘅人，將天國嘅道理話畀人知。直到上帝所安排嘅日子來臨。呢日耶穌基督畀門徒加略人猶大出賣，遭人捉拿、審問，畀羅馬兵釘喺十字架上，臨死前預言，三日後必會復活。就喺第三日，耶穌復活，兼且升天。按《聖經》解釋，耶穌基督乃喺道成肉身嘅聖子，嚟世上為世人贖罪，成為世人嘅代罪羔羊，依個都喺點解復活節喺基督敎咁重要嘅原因。

以基督敎來睇，耶穌受罰並非佢有罪，而係要按上帝嘅計劃，替世人贖罪。死裏復活，表示贖罪成功。基督敎徒認爲，任何人信佢，向佢認罪，就得到上帝赦免；而耶穌復活，代表勝過死亡，凡喺信佢人，可得永生，可以同耶穌永遠喺埋一齊。

## 日期

每年春分之後，第一個望月（滿月）之後嘅第一個星期日。即係3月22號到4月25號之間。
# 馬來西亞州屬及聯邦直轄區

**馬來西亞州屬及聯邦直轄區**（馬來話：Negeri dan Wilayah Persekutuan di Malaysia）係馬來西亞嘅13個州同3個聯邦直轄區組成嘅聯邦國家。11個州屬同兩個聯邦直轄區喺馬來西亞半島，另外兩個州屬同一個聯邦直轄區就喺婆羅洲島。

## 州同聯邦直轄區

玻璃市
吉打
檳城
吉蘭丹
登嘉樓
霹靂
雪蘭莪
森美蘭
馬六甲
柔佛
彭亨
沙撈越
沙巴
納閩
吉隆坡
布城
西馬
東馬
藍色代表州屬
紅色代表聯邦直轄區
*南中國海*
*馬六甲
海峽*
*泰國灣*
*蘇祿海*
*西里伯斯海*
*汶萊*
*印尼*
*印尼*
*印尼*
*菲律賓*
*新加坡*
*泰國*

### 州

| 州旗 | 州徽 | 州 | 首府 | 皇城 | 人口 | 面積（km²） | 地區車牌代碼 | 電話區號 | 縮寫 | ISO | FIPS | HDI | 部分 | 州元首 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | 柔佛 | 新山 | 麻坡 | 3,764,300 | 19,210 | J | 06（麻坡縣及東甲縣）、07 | JHR | MY-01 | MY01 | 0.818 | 馬來西亞半島 | 柔佛蘇丹 |
|  |  | 吉打 | 亞羅士打 | 安南武吉 | 2,180,600 | 9,500 | K | 04 | KDH | MY-02 | MY02 | 0.800 | 馬來西亞半島 | 吉打蘇丹 |
|  |  | 吉蘭丹 | 哥打巴魯 | 哥打巴魯 | 1,885,700 | 15,099 | D | 09 | KTN | MY-03 | MY03 | 0.771 | 馬來西亞半島 | 吉蘭丹蘇丹 |
|  |  | 馬六甲 | 馬六甲市 | - | 930,700 | 1,664 | M | 06 | MLK | MY-04 | MY04 | 0.826 | 馬來西亞半島 | 州元首 |
|  |  | 森美蘭 | 芙蓉 | 神安池 | 1,130,300 | 6,686 | N | 06 | NSN | MY-05 | MY05 | 0.821 | 馬來西亞半島 | 嚴端 |
|  |  | 彭亨 | 關丹 | 北根 | 1,674,600 | 36,137 | C | 03（雲頂高原）、05（金馬崙高原）、09 | PHG | MY-06 | MY06 | 0.797 | 馬來西亞半島 | 彭亨蘇丹 |
|  |  | 檳城 | 喬治市 | - | 1,774,600 | 1,048 | P | 04 | PNG | MY-07 | MY09 | 0.886 | 馬來西亞半島 | 州元首 |
|  |  | 霹靂 | 怡保 | 江沙 | 2,512,100 | 21,035 | A | 05 | PRK | MY-08 | MY07 | 0.808 | 馬來西亞半島 | 霹靂州蘇丹 |
|  |  | 玻璃市 | 加央 | 亞婁 | 254,400 | 821 | R | 04 | PLS | MY-09 | MY08 | 0.798 | 馬來西亞半島 | 玻璃市拉惹 |
|  |  | 沙巴 | 亞庇 | - | 3,903,400 | 73,631 | S | 087-089 | SBH | MY-12 | MY16 | 0.703 | 東馬來西亞 | 州元首 |
|  |  | 沙撈越 | 古晉 | - | 2,812,800 | 124,450 | Q | 081-086 | SWK | MY-13 | MY11 | 0.737 | 東馬來西亞 | 州元首 |
|  |  | 雪蘭莪 | 莎阿南 | 巴生 | 6,528,400 | 8,104 | B | 03 | SGR | MY-10 | MY12 | 0.843 | 馬來西亞半島 | 雪蘭莪蘇丹 |
|  |  | 登嘉樓 | 瓜拉登嘉樓 | 瓜拉登嘉樓 | 1,245,700 | 13,035 | T | 09 | TRG | MY-11 | MY13 | 0.792 | 馬來西亞半島 | 登嘉樓蘇丹 |

### 聯邦直轄區

| 州旗 | 州徽 | 州 | 首府 | 人口 | 面積（km²） | 地區車牌代碼 | 電話區號 | 縮寫 | ISO | FIPS | HDI | 部分 |
| --- | --- | --- | --- | --- | --- | --- | --- | --- | --- | --- | --- | --- |
|  |  | 吉隆坡 | 吉隆坡 | 1,883,700 | 243 | W／V | 03 | KUL | MY-14 |  | 0.857 | 馬來西亞半島 |
|  |  | 納閩 | 維多利亞鎮 | 100,000 | 91 | L | 087 | LBN | MY-15 | MY15 | 0.777 | 東馬來西亞 |
|  |  | 布城 | 布城 | 103,800 | 49 | *Putrajaya*／F | 03 | PJY | MY-16 |  | 0.854 | 馬來西亞半島 |

## 管治

9個馬來西亞州屬被一名世襲統治者統治，緊接住係作為政府首腦嘅州務大臣。柔佛、吉打、吉蘭丹、彭亨、霹靂、雪蘭莪同登嘉樓嘅統治者叫做蘇丹。森美蘭統治者叫做嚴端，玻璃市州統治者叫做拉惹。國家元首作為聯邦首長，喺九名馬來統治者中選出（實際上係輪流擔任），任期五年。英國前殖民地嘅檳城、馬六甲、沙巴同沙撈越由州元首領導，緊接住係首席部長作為首腦。

各州都有一院制嘅州議會。州議員喺各自嘅選區選舉而生。由州統治者委任嘅州政府首長通常係議會中多數黨領袖。州議會每屆任期為五年，除非畀州統治者喺州政府首腦嘅建議下提早解散。通常，馬來西亞半島嘅州議會都會同國會同步解散，以方便州議會選舉可以同國會選舉同步進行。但係，州統治者仍然有權解散州議會。

作為聯邦制國家，馬來西亞嘅治理權分配做聯邦政府同州政府。聯邦政府同州政府特定嘅責任喺馬來西亞憲法第九表中列出。

## 新加坡同汶萊

* 新加坡喺馬來西亞1963年9月16號成立以嚟一直係馬來西亞嘅州屬，直到1965年8月9號獨立。
* 汶萊曾經被邀請加入馬來西亞聯邦，但係基於幾項問題，包括汶萊蘇丹喺馬來西亞嘅地位、汶萊石油稅分配同埋反對黨喺斯里巴加灣市進行嘅抵抗而拒絕。

### 其他

* 可可斯（基林）群島係澳洲嘅領土，曾經係海峽殖民地一部分。
* 聖誕島係澳洲嘅領土，曾經係海峽殖民地一部分。

## 沙巴同沙撈越

主持沙撈越州立法議會大樓嘅建築物
根據1963年《馬來西亞協定》，沙巴州同埋沙撈越州同馬來亞以及新加坡聯邦現有州份合併，組成馬來西亞一個獨立州。沙巴同沙撈越嘅代表要求更高嘅自治度作為討價還價嘅一部分，分別包含喺20點協議同18點協議入面。亦有人爭辯話，沙巴同沙撈越整體上同馬來亞擁有同等地位，但係馬來西亞《憲法》將呢兩個實體列為馬來西亞13個州中嘅其中兩個，同馬來西亞半島相比，沙巴州同沙撈越州擁有較多移民，對國家稅收某啲控制以及對土地同地方政府嘅立法權等方面仍然有相對較高嘅自治權。

## 參考
# 非三位一體派

一位論派教堂
**非三位一體派**，基督教一支，唔承認三位一體，同正統基督教神學打對臺，皆因基督教聖經上無明言。父子聖神三者關，神學上好重要，尤其耶穌神性人性，當初未確。及後得三位一體結論，講上帝三個各自獨立位格組成，同時共存、同等、不可分割，合於一個本體。有啲派係唔同意咁解說法，至終排出正統外。新教改革期間，有宗教團體稱為**反三位一體派**。

大公會議，最終權威教會。四世紀，三位一體主義，大公會議上明確宣布為基督教教義。三二五年，尼西亞第一次大公會議，宣布聖子完全神性，驅逐亞略派。三八一年，第一次君士坦丁堡大公會議宣佈，聖神神性，三位一體確立。四三一年，以弗所公會議，對於瑪利亞所懷係神定基督，決定做為神，聶斯脫里派脫離。

非三位一體基督教派，現代基督徒屬少數。有一位論派、耶和華見證人、耶穌基督後期聖徒教會、真耶穌教會、基督弟兄會等。

非三位一體派有多唔同睇法。點睇上帝、耶穌、聖神本質有大分歧。三位一體教義確認之前，經已有種種非三位一體思想，例如收養論、唯一神論。之後，非三位一體派，唔同時期再度出現過。十一到十三世紀純潔派。一位論派運動，十六世紀宗教改革有，十八世紀啟蒙時代有。十九世紀有第二次大覺醒，有好多新興派系。

主流基督宗教，所守三位一體教義，其他主要一神論亞伯拉罕宗教所無。同時，主流三位一體派基督徒，亦反對將非三位一體派歸入基督教內。

## 攷
# 印度一級政區

印度一級政區
**印度一級政區**包括28個邦、8個聯邦屬地同埋德里國家首都轄區。

## 邦

* 安德拉邦
* 阿魯納查爾邦
* 阿參邦
* 比哈爾邦
* 查蒂斯加爾邦
* 果阿邦
* 古吉拉特邦
* 哈里亞納邦
* 喜馬偕爾邦
* 乍拉肯德邦
* 卡納塔克邦
* 基拉拉邦
* 馬哈拉施特拉邦
* 中央邦
* 曼尼普爾邦
* 梅加拉亞邦
* 米佐拉姆邦
* 那加蘭邦
* 奧里薩邦
* 旁遮普邦
* 拉賈斯坦邦
* 錫金邦
* 淡米爾納德邦
* 泰倫加納邦
* 特里普拉邦
* 北阿坎德邦
* 北方邦
* 西孟加拉邦

## 聯邦屬地

* 安達曼-尼科巴群島
* 昌迪加爾
* 達德拉-納加爾哈維利-達曼-第烏
* 德里國家首都轄區
* 查謨-喀什米爾
* 拉達克
* 拉克沙群島
* 本地治里
# 渣斯汀大任務

| 渣斯汀大任務 |
| --- |
| 資料明細 |
| 導演 | Manuel Sicilia[\*] |
| 監製 | 安東尼奧班達拉斯 |
| 編劇 | Matthew Jacobs[\*] Manuel Sicilia[\*] |
| 產地 | 西班牙 |
| 話 | 英文 西班牙文 |
| 上畫同發行 |
| 上畫日期 | 捷克：2013年9月12號 英國：2013年9月13號 葡萄牙：2013年9月19號 西班牙：2013年9月20號 |

《**渣斯汀大任務**》（英文：Justin and the Knights of Valour）係套2013年西班牙電腦動畫片，Manuel Sicilia執導。

## 拎

* 《渣斯汀大任務》喺互聯網電影資料庫嘅資料（英文）
* 爛番茄上《渣斯汀大任務》嘅資料（英文）
* 《渣斯汀大任務》喺豆瓣嘅資料（大陸簡體）
# 回到未來

用車《**回到未來**》（英文：**Back to the Future**）係一部1985年嘅美國電影，由Robert Zemeckis執導，Michael J. Fox、Christopher Lloyd、Lea Thompson、Crispin Glover主演。

## 演員表

* Michael J. Fox 飾 Marty McFly
* Christopher Lloyd 飾 Dr. Emmett "Doc" Brown
* Lea Thompson 飾 Lorraine Baines-McFly
* Crispin Glover 飾 George McFly

## 出面網頁

* 《回到未來》喺互聯網電影資料庫嘅資料（英文）
# 2004年夏季奧林匹克運動會

聖火**2004年夏季奧林匹克運動會**係第28屆現代奧林匹克運動會，2004年8月13號到8月29號喺希臘雅典搞。

## 賽事焦點

* 2004年8月21號，香港乒乓波選手高禮澤、李靜响乒乓波男子雙打比賽攞到銀牌，係九七回歸之後，香港體育代表團嘅頭一面奧運獎牌。
* 2004年8月26號，中華台北代表團實現奧運金牌「零的突破」：陳詩欣、朱木炎先後响跆拳道女子49公斤級、男子58公斤級奪冠。
* 2004年8月28號，阿根廷足球代表隊派出咗沙維奧拿、迪維斯等人做主力，順利贏得奧運會足球比賽男子組金牌，而迪維斯更以8個入波捧走當屆奧運會嘅男子足球比賽嘅神射手。
# 慕克里·馬哈迪

慕克里·馬哈迪（2013年1月21號）
拿督斯里**慕克里·馬哈迪**（**Mukhriz bin Mahathir**，1964年11月25號—）係馬來西亞第四同第七任首相馬哈迪同茜蒂啊斯瑪嘅仔，亦都係吉打州第11任暨第13任州務大臣。佢曾經出任國際貿易與工業部第一副部長。畢業於上智大學同波士頓大學。

## 個人榮譽

2019年3月4號，慕克里喺吉蘭丹蘇丹莫哈末五世49歲華誕嘅次輪冊封儀式中，受封SJMK拿督勳銜。

## 屋企

1993年11月14號，慕克里同Norzieta Zakaria結婚，育有四個孩子。

2020年8月21號，慕克里嘅女米拉·艾麗雅娜·慕克里（Meera Alyanna Mukhriz）同女婿喺酒吧消遣，因抵觸復原行動管制令而俾警察拉咗。

## 參考
# 孔雀王朝

孔雀王朝（前260年）
**孔雀王朝**係印度一個王朝，亦係印度史上頭一個大一統嘅帝國，又叫**孔雀帝國**，公元前322年由月護王趕走馬其頓王國國王亞歷山大大帝留低嘅軍隊而立國，之後逐漸將國土擴展到成個印度次大陸，到前184年被巽伽王朝篡位而亡國。

该帝国的创始人是恢弘的切莫什卡（Chandragupta Maurya），他通过征服北印度的各个国家建立了这一庞大的帝国。
该帝国的第二位君主是阿育王。阿育王的统治被视为古印度历史上的一个重要时期，他的德政和法令对印度社会产生了深远的影响。
# 天課

天課用嘅金幣銀幣

|  |
| --- |
| 伊斯蘭教系列
**伊斯蘭教**
 |
| **信仰** |
| * 神嘅獨一性
* 先知
* 啟示之書
* 天使
* 宿命論
* 末日審判
 |
| **習俗** |
| * 證信
* 禮拜
* 齋戒
* 施捨
* 朝覲
 |
| **典籍** |
|
典籍同法律
* 可蘭經
* 聖行
* 聖訓
* 沙里亞 （法律）
* 費格赫 （法學）
* 凱拉姆 （辯證）
 |
| **歷史** |
|
歷史
* 年表
* 模罕默德
* 聖裔
* 薩哈巴
* 正統哈里發
* 伊瑪目教義
* 哈里發國
* 傳播
* 奴隸制度
 |
| **教派** |
| * 遜尼派
* 什葉派
* 蘇非派
* 伊巴德派
* 唯獨古蘭經
* 阿赫邁底亞
* 穆斯林運動
* 無教派
 |
| **文化** |
| * 學術
* 動物
* 藝術
* 曆法
* 細路
* 人口
* 女性主義
* 節日
* 清真寺
* 哲學
* 政治
* 改宗
* 科學
* 社會福利
* 婦女
* LGBT
 |
| **啦掕嘢** |
| * 批評
* 第啲宗教
* 伊斯蘭主義
* 伊斯蘭恐懼症
* 詞彙
 |
|  **伊斯蘭教主題** |

**天課**係伊斯蘭教入面將財產奉獻嘅行為，教法規定當自身財產超出一定限額，就要將其中一啲攞出嚟施捨，自身財產先至算係乾淨。
# 交通

美國加州一條公路
**交通**（粵拼：Gaau1 Tung1），係指利用交通工具載客同載貨嘅行為。

## 分類

交通分水路、陸路同埋空路三種。

### 水路

* 郵輪
* 舢舨
* 渡輪
* 快艇

### 陸路

* 巴士
* 馬車
* 人力車
* 火車
* 電車

## 航空

* 火箭
* 客機
* 氣球
# 太空船

**太空船**（粵拼：taai3 hung1 syun4）係一種可以響太空真空同失重呢挺空間環境入邊用嘅空間飛行工具。而家嘅太空船有載人同冇人兩種。載人太空船入邊有生命保障系統，太空人可以響入邊控制飛船。因為要返地球，載人太空船重會有可靠嘅返回系統。

現時嘅太空船動力通常要外部火箭提供，自身唔會有足夠嘅動力系統飛入太空。自身帶嘅燃料只能夠響太空入邊調整運行軌道同埋姿態。
# 社交網絡 (電影)

《社交網絡》電影海報
《**社交網絡**》（The Social Network）係一部2010年嘅美國傳記電影，由大衛芬查執導，改編Ben Mezrich嘅2009年著作《*The Accidental Billionaires: The Founding of Facebook, A Tale of Sex, Money, Genius, and Betrayal*》，故事講述Facebook嘅成立過程同埋之後嘅法律訴訟。主演係謝西艾辛堡、安祖加菲、側田添百力、Armie Hammer。

## 演員

* 謝西艾辛堡 飾 朱克伯格
* 安祖加菲 飾 Eduardo Saverin
* 側田添百力 飾 Sean Parker
* Armie Hammer 飾 Cameron Winklevoss同Tyler Winklevoss
* 朗妮瑪娜 飾 Erica Albright
# 資訊科學

呢間圖書館儲埋咗好多書，啲書承載住大量嘅資訊。
**資訊科學**zi1 seon3 fo1 hok6（英文：**information science**）泛指研究分析、儲藏同操控資訊嘅科學領域，例子有電腦科學、認知科學同圖書館學呀噉。

## 基礎概念

抽象啲講，資訊可以定義為「不確定性嘅減少」（reduction of uncertainty），山農佢係噉諗嘅：佢提議將資訊諗做一個包含咗多種可能性嘅集（set），傳資訊嘅人會用某啲訊號（signal）將資訊經由有雜音（noise）嘅管道傳出去；收資訊嗰個人跟手要由收到嘅訊號嗰度按照佢對嗰種訊號嘅理解重新建構返傳資訊嗰個人想表達嘅內容出嚟；同時，管道嘅雜音會搞到收資訊嗰個人唔能夠完完全全肯定佢收到嘅訊號真係完美反映傳資訊嗰個人想表達嘅內容，頂嗮櫳都只係做到盡力令出錯嘅機率有咁低得咁低。

例子
舉個例說明，想像家陣有一個黑盒，個盒裝住啲嘢，A 君唔知個盒裝咗乜（有不確定性），但佢識 B 君，而 B 君睇過個盒嘅內容；而又想像家陣 B 君用口講俾 A 君聽個盒裝咗啲乜，喺呢個過程當中，B 君要將自己嘅所思所想轉化做訊號－講嘢嘅聲（將資訊用訊號表達），而啲聲會由佢把口傳過去 A 君對耳仔嗰度，A 君個腦就會由聽到嘅聲嗰度解讀返 B 君想表達嘅內容出嚟（重新建構）；假設 B 君係靠得住嘅，A 君就可以透過收佢嘅訊號嚟到判斷嗰個盒嘅內容係乜（不確定性減少）。B 君講嘢向 A 君傳遞咗資訊，但係喺現實裏面，呢種做法好多時都係唔完全靠得住嘅（有雜音），例如可能佢哋兩個周圍嘅環境好嘈，搞到 A 君聽錯。

同樣嘅概念可以用嚟理解好多領域嘅研究：

* 喺做通訊嗰陣，傳訊嘅人會以某啲方法（好似係文字訊號或者摩斯碼呀噉）向收訊嘅人傳達訊號（將資訊用訊號表達），收訊嘅人收到訊號之後要按照佢對嗰種訊號嘅認識解讀傳訊嘅人想講嘅嘢（重新建構），並且知道對方想表達啲乜（不確定性減少）；
* 又或者用神經科學嚟做例子，對眼嘅視網膜上面每一粒感光細胞喺受到外界嘅光刺激嗰陣，會向個腦嘅視覺區域射神經訊號，而個訊號嘅物理性質（例如係頻率）會按照佢感覺到嘅光嘅屬性而有所不同－例如係光嘅強度同射訊號嘅頻率成簡單正比， WIKINIUM\_MATH\_PH\_0 ，當中 WIKINIUM\_MATH\_PH\_2 係訊號嘅頻率， WIKINIUM\_MATH\_PH\_4 係一個固定嘅常數，而 WIKINIUM\_MATH\_PH\_6 係光嘅強度（將資訊用訊號表達），呢啲訊號跟住會上腦，話俾個腦知佢睇到啲乜（可能有雜音嘅管道），而個腦本來唔知眼前有啲乜嘅（不確定性），但佢由感光細胞嗰度收到神經訊號，知道 WIKINIUM\_MATH\_PH\_8 ，再解讀個訊號得知 WIKINIUM\_MATH\_PH\_10 （重新建構），就知眼前有啲乜嘢（不確定性減少）。

## 知識表示

一個本體表達概念之間嘅關係（英文）。
知識表示（knowledge representation）係指表述知識嘅方法，喺認知心理學同人工智能上都係受注目嘅課題。

本體（ontology）就係一種知識表示方法：一個本體會好似幅附圖噉，包含大柞概念（幅附圖包括咗哺乳動物、鯨魚、同水等等），指明嗮每一對概念之間嘅關係－鯨魚「屬於」哺乳動物、鯨魚「住喺」水入面、哺乳動物「屬於」動物... 等等。本體式嘅知識表示法喺好多實用領域上都有用，例如係喺臨床醫學上幫手做決定、知識發現、同埋好多其他方面。於是學界發展咗網絡本體語言（Web Ontology Language）呢款程式語言專門攞嚟整本體。

以下呢段係一段用網絡本體語言表達嘅一個本體，用嚟描述一啲有關意大利薄餅嘅知識：

```
Namespace(p = <
Ontology( <
   Class(p:Pizza partial
     restriction(p:hasBase someValuesFrom(p:PizzaBase)))
   DisjointClasses(p:Pizza p:PizzaBase)
   Class(p:NonVegetarianPizza complete
     intersectionOf(p:Pizza complementOf(p:VegetarianPizza)))
   ObjectProperty(p:isIngredientOf Transitive
     inverseOf(p:hasIngredient))
)

```

舉個例子說明，呢段碼 `ObjectProperty` 嗰行會同個程式指明個本體入面某啲物件嘅特性，呢行指令講咗幾樣嘢：首先，「係某某嘅原料」（isIngredientOf）呢個關係係有遞移性嘅（Transitive）－即係教部電腦，如果 A 係 B 嘅原料而 B 係 C 嘅原料，噉佢可以推斷 A 係 C 嘅原料；呢行指令仲表明咗「係某某嘅原料」係「原料包含咗」（hasIngredient）嘅反轉（inverse）－所以運用呢個本體嘅人工智能程式可以做（例如）「夏威夷薄餅原料包含咗菠蘿，所以菠蘿係夏威夷薄餅嘅原料」嘅推理。

## 睇埋

* 資訊科技
* 資訊系統
* 人工智能
* 大數據
* 數據庫
* 知識論
* 圖書館學
* 圖書館學詞彙表

## 攷
# 遙遠感應

遙遠感應技術嘅例子
**遙遠感應**（英文：**Remote sensing**），簡稱**遙感**，係指喺冇同物件有實際接觸嘅情況下，獲取關於某個物件或者現象嘅資訊，呢個同實地觀測或者現場觀測係相對嘅。呢個術語特別用嚟指獲取關於地球同其他行星嘅資訊。遙遠感應應用喺好多領域，包括地球物理學、地理學、土地測量同大部分地球科學學科（例如水文學、生態學、氣象學、海洋學、冰川學、地質學、勘探地球物理學）。佢仲有軍事、情報、商業、經濟、規劃同人道主義等方面嘅應用。
# 政治光譜

**政治光譜**係用嚟度一個人嘅政治立場傾向嘅架撐。典型政治光譜會有兩條軸線，左邊係左派（社會主義或者無政府主義傾向），右邊係右派（保守主義傾向），上邊係自由主義或者無政府主義，下邊係法西斯主義或者集權主義。

唔同地方嘅政治光譜，可以因應嗰度嘅政治環境去調整。譬如香港嘅政治光譜，簡單版本就係一條軸線，一邊係泛民主派，另一邊係建制派，越遠離中間嘅立場就越激進。

## 出面網頁

* 國際日報：奧巴馬與麥凱恩的政治光譜（繁體中文）
* 政治坐標測試
* 【读图识政治】中国的左派与右派 （簡體中文）
# 印度佛法

DharmaRituals and rites of passageYoga, personal behavioursVirtues such as Ahimsa (non-violence)Law and justiceSannyasa and stages of lifeDuties, such as learning from teachers
**印度佛法**（粵拼：jan3 dou6 faat6 fat3），音譯做**達嘛**（梵文：धर्म，dharma，巴利文：धम्म，dhamma）係喺印度嘅哲學同埋宗教上面好極緊要嘅術語。

## 攷
# 里安納度狄卡比奧

| 里安納度狄卡比奧 |
| --- |
|  |
| 姓名原文 | Leonardo DiCaprio |
| 出生日 | 1974年11月11號  （51歲） |
| 出生地 | 洛杉磯  |
| 本名 | Leonardo Wilhelm DiCaprio |
| 國籍 | 美國  |
| 母語 | 英文  |
| 識嘅語言 | 英文、意大利文、德文  |
| 信奉 | Roman Catholic  |
| 母校 | John Marshall High School、Los Angeles Center for Enriched Studies、UCLA Lab School、Young Actors Space  |
| 職業 | 演員、電影演員、編劇、電視演員、電影監製、舞台劇演員、environmentalist  |
| 政黨 | 民主黨  |
| 亞爸 | George DiCaprio  |
| 亞媽 | Irmelin Indenbirken  |
| [改維基數據] |
| * 睇
* 傾
* 改
 |

**里安納度狄卡比奧**（英文：**Leonardo DiCaprio**，1974年11月11號—）係美國電影演員，2016年憑《復仇勇者》攞到第88屆奧斯卡金像獎最佳男主角。

## 電影作品

* 《鐵達尼號》（1997年）
* 《無間道風雲》（2006年）
* 《黑殺令》（2012年）
* 《華爾街狼人》（2013年）
* 《復仇勇者》（2015年）
* 《從前，有個荷里活》（2019年）

## 出面網頁

* 里安納度狄卡比奧喺互聯網電影資料庫嘅資料（英文）
* 里安納度狄卡比奧嘅官方網站
* 里安納度狄卡比奧嘅Facebook頁

* 里安納度狄卡比奧嘅Instagram頁
* 里安納度狄卡比奧嘅Twitter
* 莱昂纳多\_LeonardoDiCaprio嘅新浪微博
# 那格浦爾

| 那格浦爾 नागपूर  |
| --- |
|  |
| 那格浦爾 |
| 國家 |  印度 |
| 建立 | 1702年 |
| 面積 |
|  • 總計 | 218 平方公里（84 平方英里） |
| 人口（2021） |
|  • 總計 | 2,405,665 |
|  • 密度 | 11,000/平方公里（29,000/平方英里） |
| 郵政號碼 | 440 001 – 440 037 |
| 電話字頭 | 712 |
| 網站 | nagpur.gov.in |
| 那格浦爾嘅地圖 |

那格浦爾
**那格浦爾**（**Nagpur**）係印度馬哈拉施特拉邦一座城，人口312萬。
# 康湼狄格州

**康湼狄格州State of Connecticut**| **舊唐名:【干匿地傑省】** |
|

|  |  |
| --- | --- |
|  |  |
| 號稱: The Constitution State |
|  |

 |
|  **州府**  | 哈特福 |
|  **州長**  | Ned Lamont |
| **幅員** - 畝數  - 水域比例 | (花旗第48位) 3,547,741 英畝 12.6 % |
| **居民** - 人數  - 擠逼指數 | (花旗第29位) 3,580,709 人 1.00 人/英畝 |
|  **字頭**  | CT |
|  **官府電腦網**  | www.ct.gov |

**康湼狄格州**（**State of Connecticut**）係美國東北部一州，省城哈特福，省長Ned Lamont。
# 11月15號

**11月15號**係公曆年嘅第319日（閏年第320日），離年尾重有46日。

|  |
| --- |
| 呢幾年嘅今日 |
| 2025年 |
| 2024年 |
| 2023年 |
| 2022年 |

## 大件事

* 1920年：國際聯盟第一次會員大會喺瑞士日內瓦開會。
* 1946年：中華民國制憲國民大會喺南京召開。
* 1971年：中華人民共和國第一次派代表出席聯合國大會，副外長喬冠華發表演講，闡述中國嘅外交政策，又抨擊美蘇兩個超級大國嘅政策，以及以色列嘅復國主義。
* 1971年：英特爾發佈全球頭一款微處理器—4-bit嘅4004。
* 1976年：香港《選擇》月刊創刊，每本定價1港元。
* 1983年：北塞浦路斯土耳其共和國成立。
* 1988年：巴勒斯坦全國委員會第19次會議喺阿爾及利亞阿爾及爾閉幕，領袖阿拉法特正式宣佈成立巴勒斯坦國，但係未定疆界。
* 1988年：蘇聯首架穿梭機「暴風雪號」喺哈薩克拜科努爾航天中心第一次發射。
* 2002年：中國共產黨第十六屆中央委員會第一次全體會議喺北京選出新一屆領導人，中央政治局常委由之前一屆嘅7個加到9個，胡錦濤當選中共中央總書記。
* 2006年：日本北海道以北嘅俄屬千島群島海域發生黎克特制8.1級地震，日本發佈海嘯警報。
* 2006年：半島電視台英語頻道全球開播。
* 2010年：上海靜安區發生沖天火災，58死71傷。
* 2012年：中國共產黨第十八屆中央委員會第一次全體會議喺北京舉行，中央政治局常委由之前一屆嘅9個改到7個，習近平當選中共中央總書記兼中央軍委主席，成為第五代中華人民共和國最高領導人。
* 2021年：北京證券交易所正式開市，頭一批上市公司一共81間，全日成交額95.73億緡人民幣。

## 響呢日出世嘅人

* 241年：曹髦，魏 (三國)皇帝（260年死）
* 1238年：陸秀夫，南宋丞相（1279年死）
* 1316年：約翰一世，法國國王（同年同月死）
* 1397年：尼閣五世，羅馬天主教教宗（1455年死）
* 1708年：大威廉碧，英國首相（1778年死）
* 1738年：赫歇爾，英國天文學家（1822年死）
* 1757年：雅克-勒內·埃貝爾，法國作家、記者同革命家（1794年死）
* 1862年：侯普特曼，德國作家，諾貝爾文學獎得主（1946年死）
* 1862年：李圭完，大朝鮮國同大韓帝國政治人、哲學家（1946年死）
* 1887年：歐姬芙，美國畫家（1986年死）
* 1889年：曼紐二世，葡萄牙末代國王（1932年死）
* 1890年：和田清，日本史學家（1963年死）
* 1891年：隆美爾，德國軍官（1944年死）
* 1897年：Aneurin Bevan，威爾斯政治人（1960年死）
* 1907年：向前，中華民國國軍少將，創立三合會組織新義安（1975年死）
* 1907年：施道芬堡，德國軍官，策劃暗殺希特拉（1944年死）
* 1912年：李鍝，大韓帝國王室，死於廣島原爆（1945年死）
* 1935年：阿巴斯，巴勒斯坦自治政府主席
* 1935年：肝付兼太，日本配音員，原名肝付兼正（2016年死）
* 1942年：許鏡清，中國作曲家
* 1946年：陳婉嫻，香港立法會議員
* 1947年：林義豐，臺灣企業家，創辦伍彩集團
* 1951年：Lori Lieberman，美國唱作人
* 1953年：高林敏夫，日本足球員
* 1954年：趙雅芝，香港演員
* 1956年：捷成漢，香港生意人
* 1958年：谷開來，中國律師、生意人同殺人犯，薄熙來老婆
* 1958年：姜育恆，臺灣歌手
* 1958年：真山亞子，日本配音員
* 1963年：佐野達，日本足球員
* 1967年：何寶生，香港演員
* 1967年：法蘭索瓦.奧桑，法國導演同編劇
* 1967年：楊羚，香港演員
* 1969年：張崇基，香港歌手
* 1972年：吳寶珠，越南數學家，菲爾茲獎得主
* 1973年：松原浩樹，日本足球員
* 1976年：張潔蓮，香港藝人
* 1978年：鷲田雅一，日本足球員
* 1979年：趙虹喬，臺灣演員同歌手
* 1979年：沈凌，中國主持人、歌手同演員
* 1980年：王秀琳，香港歌手
* 1982年：林詠雯，香港電台節目主持
* 1983年：劉凱怡，香港模特兒
* 1983年：華達斯高，西班牙網球員
* 1984年：蔡明思，香港組合Super Girls成員，原名蔡明芳
* 1985年：小林祐三，日本足球員
* 1985年：劉令飛，中國演員同歌手
* 1986年：入船和真，日本足球員
* 1986年：米爾莎，印度網球員
* 1987年：蔡黃汝，臺灣歌手同演員
* 1988年：B.o.B，美國歌手同音樂製作人
* 1988年：桑畑裕輔，日本配音員
* 1989年：橫山美雪，日本鹹片女演員
* 1991年：莎蓮活莉，美國演員
* 1991年：山本大貴，日本足球員
* 1993年：保羅·戴巴拿，阿根廷足球員
* 1993年：張真詠，南韓歌手
* 1994年：葉璐珊，中國共產主義青年團（共青團）團員
* 1995年：陳綽妮，香港模特兒
* 1996年：陳美伊，香港演員，外號「C奶吳千語」
* 1997年：列拿·艾剛，美國跨性別人（2014年死）
* 1999年：黃筠陶，香港泳手
* 2000年：譚旻萱，香港模特兒，外號「港版朴敏英」

## 響呢日死嘅人

* 1630年：祖漢尼斯·開普勒，德國天文學家同數學家
* 1670年：康米紐斯，捷克哲學家
* 1706年：倉央嘉措，達賴喇嘛
* 1843年：艾直砵典乍，英國外交官同軍人
* 1853年：瑪麗亞二世，葡萄牙女王
* 1908年：慈禧太后，大清政治人物
* 1916年：軒克維奇，波蘭作家，諾貝爾文學獎得主
* 1917年：艾彌爾·涂爾幹，法國社會科學家
* 1949年：南度藍姆·高德西，印度民族主義者，行刺印度國父甘地
* 1959年：查理斯威爾遜，英國物理學家，諾貝爾物理學獎得主
* 1970年：王進喜，中國石油工人，跳個身入泥漿池去攪拌泥漿來壓住井噴
* 1976年：尚加賓，法國演員
* 2002年：孫基禎，朝鮮日治時期馬拉松跑手
* 2003年：林同炎，中國結構工程師
* 2006年：榮高棠，中國體育界元老
* 2011年：王偉 (香港)，香港影視演員，本名王永偉
* 2012年：路易斯卡爾華，葡萄牙電單車手
* 2015年：郭潔 (運動員)，中華民國鐵餅運動員
* 2018年：藤川孝幸，日本足球員
* 2023年：池田大作，日本創價學會領袖同作家
* 2024年：百合子，日本皇室，原名高木百合子

## 節慶、風俗習慣

* 日本 七五三
* 聯合國 預防和打擊一切形式跨國有組織犯罪國際日

## 出面網頁

* 11月15日\_历史上的今天，在线查询网 （簡體中文）
* BBC ON THIS DAY | 15，英國廣播公司 （英文）
* On This Day，紐約時報 （英文）
# 貴霜

貴霜疆土
**貴霜**（粵拼：**gwai3 soeng1**），又叫**貴霜帝國**、**貴霜王朝**，係公元1世紀到4世紀期間中亞一個王朝，全盛時期疆土包括由塔吉克去到裏海、阿富汗同恆河流域，同嗰時嘅羅馬帝國、安息帝國、大漢帝國並列做「四大帝國」。貴霜喺30年由月氏首領丘就卻立國，到375年畀笈多滅咗。
# 世界摔角娛樂

**世界摔角娛樂**（英文：World Wrestling Entertainment, Inc. 世界摔角娛樂有限公司，簡稱 WWE），原名**世界摔角聯盟**（英文：World Wrestling Federation），係一間以舉辦職業摔角表演為主嘅美國公司，由 McMahon 家族創辦兼經營，現任總裁係Vince McMahon。

WWE公司喺1999年上市，2001年收購咗WCW，2003年收購埋ECW，公司伙記夾埋成560人，令 WWE 成為業界最大規模嘅職業摔角企業，對職業摔角發展有好大影響，佢哋嘅制作甚至可以話係一個業界指標。而 WWE 旗下擁有三個皇牌職業摔角節目，分別係：RAW、SmackDown!、ECW(ECW於2010年2月17日正式停播，檔期由NXT節目取代播放)。

## 參考

## 拎

* WWE 公司官方網頁
* WWE.com
* Official WWE 日本官方網頁
* WWE 股票資訊
# 片種

香港本土最早嘅電影之一，古裝無聲黑白片《莊子試妻》（由黎北海導演兼飾演主角莊周，黎民偉編劇兼反串飾演莊子嘅老婆。拍攝於1913年）
**片種**又叫做**電影類型**，係指基於影片嘅敘事方式同埋感情反應嚟幫電影進行分類嘅一種方法，同一類片種會有相同講故仔嘅元素。

電影嘅分類方法，一般都可以按照「理想主義法」、「經驗法」、「先驗法」、「社會習俗」呢四樣方法嚟進行定義。